I gloi, wrth baratoi at weithredu’r Ddeddf, hoffwn gydnabod yr ymdrechion sylweddol sy’n cael eu gwneud, yn enwedig gan landlordiaid yn y sectorau rhentu cymdeithasol a phreifat, gan asiantiaid gosod eiddo a chan nifer o gyrff cynrychioli tenantiaid a landlordiaid. Fel yr wyf wedi ei ddatgan eisoes, mae gweithredu Deddf 2016 yn cynrychioli newid radical i gyfraith tai a fydd yn gwella sicrwydd deiliadaethau a diogelwch tenantiaid. Bydd hefyd yn symleiddio cyfraith tai a’i gwneud yn glir i landlordiaid. Rydym ar hyn o bryd yn comisiynu gwerthusiad annibynnol o Ddeddf 2016. Er y bydd unrhyw newid o’r maint hwn yn anochel yn golygu problemau cychwynnol, heb os, credaf y bydd Deddf 2016 yn gosod sail ar gyfer sector rhentu sy’n fwy llwyddiannus a sefydlog yn y blynyddoedd i ddod.
Finally, I would like to acknowledge the huge effort being made, in particular by landlords in the private and social rented sectors, by lettings agents and by the many tenant and landlord representative bodies to prepare for implementation of the Act. As I have said before, implementing the 2016 Act represents a radical change to housing law that will improve the security of tenure and safety of tenants and clarify and streamline housing law for landlords. We are currently commissioning an independent evaluation of the 2016 Act and, whilst any change of this magnitude will inevitably involve some teething problems, I believe the 2016 Act will lay the foundation for a more stable and successful rented sector in the years to come.